लखनउको प्लेअफ सम्भावना बलियो
मार्कस स्टोइनसको नटआउट ८९  रन र मोहसिन खानले अन्तिम ओभरमा गरेको बहादुरीपूर्ण बलिङको मद्दतले लखनउ सुपर जायन्ट्सले मंगलबार मुम्बई इन्डियन्सलाई पाँच रनले पराजित गर्दै आफ्नो प्लेअफ सम्भावनालाई बलियो बनाएको छ ।
लखनउ — मार्कस स्टोइनसको नटआउट ८९  रन र मोहसिन खानले अन्तिम ओभरमा गरेको बहादुरीपूर्ण बलिङको मद्दतले लखनउ सुपर जायन्ट्सले मंगलबार मुम्बई इन्डियन्सलाई पाँच रनले पराजित गर्दै आफ्नो प्लेअफ सम्भावनालाई बलियो बनाएको छ ।मोहसिनले अन्तिम ओभरमा ११ रनको रक्षा गरेका थिए । यस क्रममा मुम्बईले पाँच विकेट गुमाएर १ सय ७२ रनमात्र बनाउन सक्यो । मोहसिनले २६ रन दिएर एक विकेट लिए ।त्यसअघि ‘प्लेयर अफ द म्याच’ स्टोइनसले ४७ बलमा ८९ रन बनाए भने लखनउले तीन विकेटमा १ सय ७७ रन बनायो । उनले चार चौका र आठ छक्का प्रहार गरे । 